Esethere 4 | Baebele ya mo Internet | Thanolo ya Lefatshe le Lesha
Genesise Ekesodo Lefitiko Dipalo Duteronome Joshua Baatlhodi Ruthe 1 Samuele 2 Samuele 1 Dikgosi 2 Dikgosi 1 Ditiragalo 2 Ditiragalo Esera Nehemia Esethere Jobe Dipesalema Diane Moreri Sefela sa Difela Isaia Jeremia Dikhutsafalo Esekiele Daniele Hosea Joele Amose Obadia Jona Mika Nahume Habakuke Sefania Hagai Sekarea Malaki Mathaio Mareko Luke Johane Ditiro Baroma 1 Bakorintha 2 Bakorintha Bagalatia Baefeso Bafilipi Bakolosa 1 Bathesalonika 2 Bathesalonika 1 Timotheo 2 Timotheo Tito Filemone Bahebera Jakobe 1 Petere 2 Petere 1 Johane 2 Johane 3 Johane Jude Tshenolo 1 2 3 4 5 6 7 8 9 10
4 Mme Moredekai+ ka esi a tla go itse ka sengwe le sengwe se se neng se dirilwe;+ mme Moredekai a gagoganya diaparo tsa gagwe a ba a apara letsela la kgetsi+ le melora+ a ba a tswela kwa gare ga motse mme a goa ka selelo se se kwa godimo se se botlhoko.+ 2 La bofelo a tla go fitlha fa pele ga kgoro ya kgosi,+ gonne go ne go se na ope yo o neng a tshwanetse go tsena mo teng ga kgoro ya kgosi ka diaparo tsa letsela la kgetsi. 3 Mme mo dikgaolong tsotlhe tse di farologaneng tse di laolang,+ gongwe le gongwe kwa lefoko la kgosi le molao wa yone o neng o fitlha gone, go ne go nna le khutsafalo e kgolo+ mo Bajudeng, le go itima dijo+ le go lela le go kuruetsa. Ba le bantsi ba ne ba ala letsela la kgetsi+ le melora+ go nna sekanamelo sa bone. 4 Mme barweetsana ba ga Esethere le baopafadiwa+ ba gagwe ba simolola go tsena ba tla go mmolelela. Mme kgosigadi e ne ya utlwa botlhoko thata. Foo ya romela diaparo gore e apese Moredekai le go tlosa letsela la kgetsi mo go ene. Mme a se ka a di amogela.+ 5 Morago ga moo Esethere a bitsa Hathake,+ mongwe wa baopafadiwa ba kgosi, yo e neng e mo tlhomile gore a mo direle, mme a mo naya taelo kaga Moredekai, gore a itse gore seno se ne se kaya eng le gore seno se ne se bolela eng. 6 Ka jalo Hathake a tswela kwa go Moredekai kwa patlelong ya motse e e neng e le fa pele ga kgoro ya kgosi. 7 Mme Moredekai a mmolelela kaga dilo tsotlhe tse di neng di mo diragaletse+ le polelo e e tlhomameng ya madi a Hamane a neng a rile o tla a duela kwa bobolokela matlotlong jwa kgosi+ kgatlhanong le Bajuda, go ba senya.+ 8 Mme a mo naya sekaelo+ sa mokwalo sa molao o o neng o neilwe kwa Shushane+ gore ba nyelediwe gore a se bontshe Esethere le go mmolelela le go mo laela+ gore a tsene kwa kgosing mme a mo rapele gore e mo utlwele botlhoko+ a ba a kopele batho ba gagabo+ ka tlhamalalo fa pele ga gagwe. 9 Jaanong Hathake+ a tsena mme a bolelela Esethere mafoko a ga Moredekai. 10 Foo Esethere a raya Hathake a ba a mo laela ka ga Moredekai+ a re: 11 “Batlhanka botlhe ba kgosi le batho ba dikgaolo tse di laolang tsa kgosi ba a itse gore, monna kgotsa mosadi mongwe le mongwe yo o tsenang kwa kgosing kwa lolwapeng+ lo lo kwa teng a sa bidiwa, molao+ wa gagwe o o osi fela ke gore a bolawe; fa fela kgosi e ka otlololela lore lwa yone lwa segosi lwa gouta kwa go ene, ruri o tla tswelela a tshela.+ Fa e le nna, ga ke ise ke bidiwe gore ke tsene kwa kgosing malatsi a le masome a mararo jaanong.” 12 Mme ba bolelela Moredekai mafoko a ga Esethere. 13 Foo Moredekai a re go fetolwe Esethere go twe: “O se ka wa ithaya mo moyeng wa gago wa re ba ntlo ya kgosi ba tla falola go feta Bajuda ba bangwe botlhe. + 14 Gonne fa o didimetse fela mo nakong eno, Bajuda ba tla bona kgololo go tswa lefelong le lengwe;+ mme fa e le wena le ba ntlo ya ga rrago, lo tla nyelela. Le gone ke mang yo o itseng gore o ka tswa o fitlheletse tlotlomalo ya segosi+ ka ntlha ya motlha o o ntseng jaana?” 15 Ka jalo Esethere a araba Moredekai a re: 16 “Tsamaya, phutha Bajuda botlhe ba ba tla fitlhelwang mo Shushane+ mme o itime dijo+ ka ntlha ya me mme o se ka wa ja kgotsa wa nwa malatsi a le mararo,+ bosigo le motshegare. Le nna le barweetsana ba me,+ ke tla itima dijo ka tsela e e tshwanang, mme morago ga moo ke tla tsena kwa kgosing, e le se se seng kafa molaong; mme fa e le gore ke tla nyelela,+ ke tla nyelela.” 17 Morago ga moo Moredekai a fetela pele mme a dira go ya ka sotlhe se Esethere a neng a se mo laetse.